কালা পাহাড় যেতে হলে প্রথমেই আপনাকে যেতে হবে মৌলভীবাজারের কুলাউরা উপজেলায়। ঢাকা থেকে বাসে অথবা ট্রেনে যেতে পারবেন কুলাউরাতে (যদি একদিনের ট্যুর হয় তবে রাতের বাস বা ট্রেনে যাওয়া ভাল)। কুলাউরা আসার পর হালকা পাতলা নাস্তা করেনিন। তারপর সিএনজি নিয়ে চলে যান আজগরাবাদ টি স্টেট। আজগরাবাদ নেমে যে কাউকে জিজ্ঞাসা করলেই দেখিয়ে দিবে বেগুণছড়া পুঞ্জির পথ। ভয় পাবেন না পথ খুবই সোজা চাইলেও পথ ভুল করতে পারবেনা। বেগুণছড়া পুঞ্জির পথটা অসাধারন সুন্দর। যেতে পথে আপনাকে পাড়ি দিতে হবে ৫টা বাশের সাকু। সাকুর কথা শুনে চিন্তা করবেন না, যথেষ্ট মজবুত এবং খুব সহজেই পার হওয়া যায়। বেগুণছড়ার যাওয়ার শেষের দিকে দেখতে পাবেন একটা সুন্দর মাঠ (পুরাটা পথ আকা বাক এবং অমসৃণ কিন্ত মাঠ টা পুরাই তার বিপরীত)। মাঠটা দেখে আমাদের মনে হয়েছিল এ যেন রূপকথার তেপান্তরের মাঠ। যখন মাঠ দেখবেন তখন বুঝে নিবেন যে বেগুণছড়া পুঞ্জির খুব কাছে চলে এসেছেন আপনি।